钦定古今图书集成/明伦汇编/氏族典/第092卷 > 《廖用贤尚友录》 > 于烈
## 钦定古今图书集成/明伦汇编/氏族典/第092卷 > 《廖用贤尚友录》 > 于烈

按《魏书于栗䃅传》，“栗䃅子洛拔，洛拔子烈，善射，少言，
有不可犯之色。少拜羽林中郎，迁羽林中郎将。延兴
初，敕领宁光宫宿卫事，迁屯田给纳。太和初，以本官

制，加散骑常侍，迁前将军，进爵洛阳侯，寻转卫尉卿。”
从驾南征，加镇南将军。及迁洛阳，烈与高阳王雍奉
迁神主。高祖嘉其勋，寻迁光禄卿。十九年，加散骑常
侍，封聊城县开国子，除领军将军，以本官从征荆沔。
车驾还洛，论功加散骑常侍、金紫光禄大夫。世宗即
位，宠任如前。咸阳王禧为宰辅，恶烈刚直，遂议出之，
乃授使持节、散骑常侍、征北将军、恒州刺史。烈不愿
藩授，频表乞停。世宗以禧等专擅，潜谋废之。以烈为
散骑常侍、车骑大将军、领军，进爵为侯。自是长直禁
中。顺后既立，以世父之重，弥见优礼。卒，时年六十五。
赠太尉公，追封钜鹿郡开国公。烈有五子。